open-index/open-wikipedia-markdown huggingface dataset:
Argilkolora turdo

La **Argilkolora turdo** aŭ **Kotokolora turdo** (kiel tradukoj de la oficiala internacia nomo) aŭ **bruna turdo** () estas amerika birdospecio el la familio de turdedoj. Ĝi estas la nacia birdo de Kostariko, kie ĝi estas kutime konata laŭ la nomo de ***yigüirro*** [jiGUIro].

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj.

La Argilkolora turdo kutime manĝas frukton kaj senvertebrulojn sur grundo aŭ ĉe ĝi, sole aŭ en paroj, sed aroj povas manĝi alte en fruktarboj. Ili sekvas armeformikojn por manĝi etajn predojn ĝenitajn de la formikokolonoj.

Ili konstruas grandan tasforman neston de herbo, musko kaj koto sur firma subtenilo supergrunde, kio povas inkludi homajn konstruaĵojn kiel ĉe fenestroj. La ino demetas 2 al 4 palbluajn ovojn kun ruĝbrunaj kaj grizaj markoj inter marto kaj julio kaj multaj faras duan ovodemetadon. Ili estas agresemaj en defendo de sia nesto, sed krome ili ne estas specife teritoriaj.

## Referencoj 
* BirdLife International, 2004, 51632, Turdus grayi, 12a Majo 2006. Malplej zorgiga.
* Foster, Mercedes S. (2007): The potential of fruiting trees to enhance converted habitats for migrating birds in southern Mexico. *Bird Conservation International* **17**(1): 45-61.  PDF plena teksto.
* Howell, Steven N. G. & Webb, Sophie (1995): *A Guide to the Birds of Mexico and Northern Central America*. Oxford University Press, Oxford & New York. ISBN 0-19-854012-4.
* David Allen Sibley (2000): *The Sibley Guide to Birds*. Alfred A. Knopf, New York. ISBN 0-679-45122-6.

## Eksteraj ligiloj 
* Paĝo el eNature .
* The Sights and Sounds of Costa Rica  kun 2 sonarkivoj de Argilkolora turdo.

Kategorio:Turdedoj
Kategorio:Birdoj de Ameriko
Kantono de Pontarion

La **kantono de Pontarion** (france *canton de Pontarion*) estas franca kantono lokita en la departemento Creuse kaj en la regiono Limoĝio. Ĝi estas unu el la 15 kantonoj de la arondismento de Guéret. Ĝia ĉefurbo estas Pontarion.

## Komunumoj 
Apartenas al la kantono de Pontarion la jenaj 10 francaj komunumoj :

## Vidu ankaŭ 
* Listo de kantonoj de la departemento Creuse
* Komunumoj de Creuse

Pontarion
Ruĝdorsa turdo

La **Ruĝdorsa turdo** aŭ **rufdorsa turdo** () estas nordamerika birdospecio el la familio de turdedoj. Ĝi estas endemia de la deklivaro de Pacifiko en Meksiko.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj, kun mezaveraĝaj enverguro de 39.4 cm kaj pezo de 74 g. Ĝi ricevas nomon laŭ la plenkreska **rufa mantelo**, kiu kontrastas kun grizecaj kapo, nuko kaj pugo. Ankaŭ la **brusto kaj flankoj estas rufaj**. La ventro kaj subvostaj kovriloj estas blankaj; la gorĝo estas blanka kun multaj nigraj strioj. La beko kaj okulringo estas flavaj. Inoj estas kutime iom pli obtuzaj ol la maskloj. Junuloj, kiel aliaj junaj turdoj de la genro *Turdus*, estas punktitaj sube; ili estas pli brunaj kaj havas palajn punktojn supre.

La subspecio de la insuloj Islas Marías, troviĝanta ankaŭ ĉe San Blas, Nayarit, estas foje konsiderata separata specio, **Grajsona turdo**, *Turdus graysoni* (Ridgway, 1882). Ĝi aspektas kvazaŭ "senkolorigita", kun malmulte da ruĝa nuanco.

## Kantado
La kanto estas malrapida kaj trileca, kun ripetado de frazoj. Ekzemplo estas "*gvidele lu lu friirlii...*" La alarmalvoko estas longa, milda, descenda fajfo, "*ĉiuu* aŭ *tiuu*". Aliaj alvokoj similas al tiu de la Migra turdo; la flugalvoko estas pli fajna.

## Teritorio kaj habitato 
La Rufdorsa turdo loĝas en sekaj deciduaj arbaroj, inklude bordojn, kaj eĉ en hom-plantitaj habitatoj, je altecoj el grunde al altajarboj. Ties ĉefa teritorio etendas el sudorienta Sonora al sudorienta angulo de Oaxaca laŭlonge de la marbordo kaj ĉe elfluejo de Río Balsas. La izolitaj populacioj de Meksikurbo kaj Oaxaca estas probable descendaj el eskapitaj kaĝobirdij. Nombroj da vagantoj atingis la landlimajn ŝtatojn de Usono, kie ili ofte troviĝas ĉe laŭriveraj arbaroj.

## Kutimaro 
Tiu specio estas pli timida ol la Migra turdo. Vintre ili ofte formas arojn. La dieto estas tipa de turdoj: nome frukto kaj senvertebruloj, ĉefe insektoj. Ankaŭ reproduktado similas al tiu de aliaj turdoj de la genro *Turdus*. La ovoj estas blankecaj kun tre ruĝbrunaj markoj.

## Referencoj
Kategorio:Turdedoj
Kategorio:Birdoj de Ameriko
Modparado

eta|250px|Modparado en Novjorko
**Modparado** aŭ **moddefilado** estas spektakla prezentado de vestoj, kutime novaj kaj modernaj, sed povas aperi ankaŭ modparadoj de historiaj vestoj.

Kutime estas prezentata kolekto de unu artisto-desegnisto, kiu fine de la spektaklo venas prezentiĝi kaj akcepti aplaŭdon. La vestmodeloj povas esti praktikaj, uzeblaj en ĉiutaga vivo, sed de tempo al tempo aperas ankaŭ fantaziaj bizaraj fasonoj, destinitaj sole por la modparado kiel artverkoj, sed kiujn oni ne supozas porti en reala vivo.

La viraj aŭ virinaj manekenoj (modeloj kaj modelinoj) prezentas la vestojn sur longa tapiŝita podio, ĉirkaŭita ambaŭflanke de spektantoj. Veninte al la fino de la podio, ili turniĝas kaj iras reen. La plej famaj manakeninoj iĝas gravaj roluloj en la mondo de spektaklo kaj alta socio kaj enspezas altegajn honorariojn pro partopreno en tiuj modparadoj, ekzemple Naomi Campbell, Claudia Schiffer aŭ Gisele Bündchen. Krome oni malfermas al ili la pordojn de vivo en kino, muzikarto kaj altaj socitavoloj. Foje oni prezentas modparadon en historiaj domoj, ekz. kasteloj, teatroj k.s.

Lastatempe okazas socia polemiko ĉar organizantoj de modparadoj ĉefe elektas manekenojn tro maldikajn kaj tio influas sur normalaj junulinoj kiuj ankaŭ volas esti tro maldikaj por esti pli akceptataj socie kaj pro tio suferas malsanojn (anoreksio).

## Fontoj 
* Carlo Minnaja: Vocabulario Italiano Esperanto, 1996, p. 1199: sfilata di moda - modparado, moddefilado
* Erich-Dieter Krause: Großes Wörterbuch Deutsch-Esperanto, 2007, p. 931: Modenschau - modparado
* http://www.websters-online-dictionary.net/translation/Esperanto/modparado
* http://www.logosdictionary.org/pls/dictionary/new_dictionary.gdic.main?word=MODPARADO
* http://eo.wiktionary.org/wiki/Vortaro_Germana-Esperanta_m 

## Galerio 

Dosiero:Gotsiy3edit2.jpg|eta|upright|Virina modelo de la printempa semajno 2007 en Novjorko
Dosiero:Slava Zaitsev fashion show-2.jpg|eta|Viraj modeloj en Moskvo, 2007
Dosiero:Men's fashions, 1948.jpg|eta|Vira modo 1948 en Los-Anĝeleso

Kategorio:Modo
Jena Lee

**Jena LEE** (naskonome: **Sylvia García**) (naskiĝis  en Ĉilio) estas franca kantistino kaj kanzon-verkistino.

## Biografio 
De ĉilia deveno, Jena Lee estis adoptita de franca familio kiam ŝi estis 9 monatojn aĝa. Ŝi kreskis en Oloron-Sainte-Marie (Pyrénées-Atlantiques), kie ŝi frue pasiiĝis al muziko.

Ŝi registris siajn unuajn kanzonojn per magnetofono. Unu el tiuj pecoj, *Banalité*, logis eldoniston. Absolvinte bakalaŭron, la juna virino alvenis al Parizo kaj senprokraste kun-verkis la duonon de la unua albumo de Sheryfa Luna, interalie la ŝlagron *Quelque part* kaj la duopon *Comme avant* kun Mathieu Edward.

En la jaro 2008, Jena Lee decidiĝis pri sia propra kantista kariero, enskribiĝis kaj gajnis konkurson "Urban Music Nation" organizitan de radiostacio Skyrock. Ŝi gajnis la rajton registri albumon por Mercury (Universal). La unua titolo ''J'aimerais tellement* (Mi tiom ŝatus) aperis dum somero 2009, kune kun muzikvideo en mangaa stilo.

Provizore titolita *Victime Idéale* (Ideala Viktimo), ŝia albumo *Vous remercier* (Danki al vi) prilaborita kun Bustafunk kaj Jimi (eks-Silmarils) aperis en novembro 2009. Ĝi estas klasifikita kiel Emoo/R&B.

## Diskaro 
### Albumoj 
* 2009: *Vous remercier''
# Je me perds
# Du style
# J'aimerais tellement
# Banalité
# Redeviens toi-même
# Je rêve en enfer
# Dépendance
# Emo R'N'B
# Je suis
# Je préfère
# Victime idéale
# Vous remercier

* 2010: *Ma référence*
# Mon Ange
# US Boy
# Je Rêve En Enfer
# Ma Référence
# Eternise-Moi
# Le Temps
# Mon Délire
# Âme Sœur
# Ne ME Réveille Pas
# J'Oublie
# Je M'Ennuie
# En Détresse
# L'Ombre Et La Lumière

### Singloj 
* 2009: ''J'aimerais tellement''
# j'aimerais tellement
# j'aimerais tellement (Instrumental)
* 2010: *Je me perds*
# Je me perds (Radio Edit)
# Je me perds (Radio Edit Instrumental)
# Si tu veux (Inédit)
* 2010: *Du style*
# Du style (Radio Edit)
# Du style (Instrumental Radio Edit)
# Petite fille (Inédit)

## Muzikvideoj 
* 2009: ''J'aimerais tellement''

## Eksteraj ligiloj 
* www.jena-lee.fr  (inkluzivas aŭskulteblajn titolojn kaj muzikvideon)
* jena-lee-official.skyrock.com 

Kategorio:Francaj kantistoj
Kategorio:Franclingvaj kantistoj
Kategorio:Francaj violonistoj
Kategorio:Naskiĝintoj en Ĉilio
Kategorio:Naskiĝintoj la 29-an de junio
Dzan

**Dzán** estas unu el la 106 komunumoj de la meksika subŝtato Yucatán, kiu estas unu el la tri meksikaj subŝtatoj sur la duoninsulo Jukatano. La ĉefurbo de la komunumo estas la samnoma Dzán. La komunumo apartenas al la regiono 8 (Sur Poniente). Ĝi estas en la sudokcidenta parto de Yucatán kaj havas limojn kun Campeche kaj al la regionoj 5, 6, 7 kaj 9. La kodnumero de la komunumo laŭ la INEGI, do laŭ la nacia geografia instituto estas 31025.
maldekstra|eta|300px|La situo de la regiono 8 en Yucatán

## Geografio 
La komunumo havis en 2005 (lasta popolnombrado de la INEGI) 4587 loĝantojn. El tiuj estis 2222 viroj kaj 2365 virinoj. La komunumo havas surfacon de 61,3&nbsp;km². La meza alteco (de la ĉefurbo) estas 26 metroj super la marnivelo.

## Klimato 
En la komunumo jare falas averaĝe 82,7&nbsp;mm/m2 de precipitaĵo. La averaĝa jara temperaturo estas . Ĝenerale la klimato estas varma kaj duonhumeda. La pluva sezono ĝenerale komencas fine de majo kaj ĝi daŭras ĝis oktobro. Plej malvarmaj monatoj estas januaro kaj decembro kaj plej varmaj monatoj estas julio kaj aŭgusto.

## Sociogeografio 
En la jaro 2000 (laŭ INEGI) en la komunumo vivis 2660 personoj pli aĝaj ol 15 jaroj. El tiuj 2229 scipovis legi kaj skribi kaj 431 personoj estis analfabetoj. Do 16,2% de la personoj pli aĝaj ol 15 en la komunumo estis analfabetoj.

En la jaro 2000 en la komunumo vivis 4316 personoj, pli aĝaj ol 5 jaroj. El tiuj 3312 personoj sciis paroli indiĝenan lingvon. Tio signifas ke 76,7% de la loĝantaro en la koncerna jaro sciis paroli indiĝenan lingvon. La ĉefa indiĝena lingvo en Yucatán estas la jukatana majaa lingvo, ankaŭ nomita Majatano.

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
* Dzán  en *Enciclopedia de los Municipios de México* ()
* Dzán  en ''Nuestros municipios” (niaj komunumoj; retejo de la registaro de Yucatán) ()

Kategorio:Komunumoj de Yucatán
Nagykeresztúr

**Nagykeresztúr** [nadjkerestUr] estas malgranda vilaĝo en Hungario, en regiono Norda Hungario, en departemento Nógrád, en Distrikto Salgótarján. Nagykereszt signifas: granda kruco.
eta|Blazono de Nagykeresztúr
eta|Panoramo de Nagykeresztúr

## Bazaj informoj 
* Areo: 8&nbsp;km²
* Koordinatoj: 
* Loĝantaro: 290
* Poŝtkodo: 3129
* Telefonprefikso: 32

## Situo 
Nagykeresztúr situas sub monto 456 m-ojn alta en valo de rojo, laŭ traira flankovojo. Bátonyterenye kaj Salgótarján troviĝas po 14, Pásztó 15, Szécsény 17 km-ojn.

## Historio 
La unua mencio okazis en la 1330-aj jaroj, kiel vilaĝo havanta preĝejon. Supozeble dum dominado de turkoj la vilaĝo senhomiĝis. La loko ĝis 1999 estis ekstera parto de Lucfalva, tiam nova municipo fondiĝis. La sporadaj loĝdomoj komencis formiĝi en la 1930-aj jaroj. Vilaĝservoj estas biblioteko, kulturdomo, migra poŝto.

## Vidindaĵo 
* preĝejo omaĝe al Laborista Sankta Jozefo

Kategorio:Vilaĝoj de Hungario
Kombilo

[eta|Kombilo uzata de junulino en portreto de [Pierre-Auguste Renoir|Renoir]]
**Kombilo** estas individua objekto de ĉiutageco por kombi harojn kaj masaĝi kapon (masaĝa kombilo).

La plej antikva kombilo estis trovita dum elfosado sur la teritorio de Romio. Ĝi estis farita el osto de besto kaj havis 8 dentojn.

La kombiloj povas aplikiĝi diverscele, inter ili:

* ordigi longajn harojn
* hararanĝi
* forigi el kotonaj fibroj grajnojn kaj ceterajn pecetojn
* muziki

La kombiloj povas esti faritaj el diversaj materialoj, ordinare oni faras ilin el ligno aŭ plasto. Iam kombiloj estis fabrikataj el eburo, sed nuntempe pro la antaŭtimo je konservado de la bestoj la fabrikado praktike estas ĉesigita. Se kombilojn oni faras el ligno, do ĝi estas, kiel regulo, ĉerizarbo aŭ pino. Bone farita ligna kombilo devas esti polurita.

## Vidu ankaŭ 
* Hejma ilaro
* Cepokombilo

eta|meza|Moderna kombilo

Kategorio:Haroj
Kategorio:Higieno
Kategorio:Iloj
Nagylóc

**Nagylóc** [nadjlOc] estas vilaĝo en Hungario, en regiono Norda Hungario, en departemento Nógrád, en Distrikto Szécsény.

## Bazaj informoj 
* Areo: 39&nbsp;km²
* Koordinatoj: 
* Loĝantaro: 1640
* Poŝtkodo: 3175
* Telefonprefikso: 32

## Situo 
Nagylóc situas sur mildaj deklivoj sub monto 452 m-ojn alta, laŭ traira flankovojo. Szécsény troviĝas 8, Pásztó 19, Salgótarján 22, Balassagyarmat 27, Budapeŝto 100 km-ojn.

## Historio 
Tiu loko estis loĝata jam dum la bronzepoko. En la 15-a jarcento sentinela turo konstruiĝis, kiu apartenis al Hollókő. Depost 1552 la komunumo apartenis al la Osmana Imperio. Apud Nagylóc minejo pri andezito funkcias. Vilaĝservoj estas aŭtonomio de ciganoj, infanĝardeno, lernejo, biblioteko, kulturdomo, kuracejo, poŝto, etbanko.

## Vidindaĵoj 
* romkatolika gotika preĝejo Apoteozo de Sankta Kruco (Nagylóc) el la 15-a jarcento, en 1888 pligrandiĝis
* kapelo el la 18-a jarcento
Sestona gamo

**Sestona gamo** estas, en muziko kaj muzika teorio, gamo kun ses tonoj aŭ notoj por okto. Famaj ekzemploj estas, inter aliaj, la plentona gamo, C D E F# G# A# C; la aŭgmentita gamo, C D# E G Ab B C; la Prometea gamo, C D E F# A Bb C; kaj tio, kion kelkaj ĵazaj teoriistoj nomas la blusa gamo, C Eb F F# G Bb C.

## Plentona gamo 
La plentona gamo estas serio de plentonoj. Ĝi havas du komplementajn formojn: C D E F# G# A# C kaj Db Eb F G A B Db. Oni unuarange asocias ĝin al la franca impresionisma komponisto Claude Débussy, kiu ĝin uzis en verkoj kiel *Voiles* kaj *Le vent dans la plaine*, ambaŭ el sia unua libro de preludoj por piano.

Ĉi tiu plentona gamo sporade aperis en ĵazo, almenaŭ post la impresionismeca porpiana komponaĵo de Bix Beiderbecke *In a mist*. La bopa pianisto Thelonious Monk ofte interplektis plentona-gamajn ornamaĵojn en siajn improvizojn kaj komponaĵojn.

550ra|Plentona gamo en C

## Aŭgmentita gamo 
La aŭgmentita gamo estas tiel nomata ĉar oni povas rigardi ĝin kiel kuniĝo de du aŭgmentitaj trisonoj kiuj distas inter si je duonduto aŭ minora trito: ekzemple C E G# kun Eb G B. Ĝin oni ankaŭ povas nomi la "minora trito - duonduta gamo" pro la sinsekvo de intervaloj kreitaj.

550ra|Aŭgmentita gamo

Ĝi havis unu el siaj plej celebritaj fruaj ekaperoj en la *Faŭsta Simfonio* de Franz Liszt. En la 20-a jarcento ĝin uzis komponistoj kiel Béla Bartók, Milton Babbitt kaj Arnold Schönberg. En ĵazo eble la plej faman aperon de la aŭgmentita gamo oni ŝuldas al la saksofonisto Oliver Nelson pro sia solo en *Stolen Moments*. Krom li, ankaŭ la saksofonistoj John Coltrane kaj poste Michael Brecker uzis ĉi gamon en siaj soloj.

## Prometea gamo 
Ĉi tiun gamon oni tiel nomas pro sia elstara uzado en la simfonia poemo *Prometeo: La Poemo de Fajro*, de Aleksandr Skrjabin. Skrjabin mem nomis ĉi aron da tonoj, kiam samtempe ludataj en la ascenda ordo C F# Bb E A D, la mistika akordo. Aliaj menciis ĝin la "Prometea akordo".

550ra|Prometea gamo

## Blusa gamo 
Konsiderante, ke la blusaj tonoj estas iomgrade fleksitaj, laŭ temperita sistemo blusan gamon ne eblas konstrui. La tiel nomataj "blusaj gamoj" estas do adaptaĵoj al tiu sistemo. La plej ofte menciata inkludas malaltigitajn septon, triton kaj kvinon, kune kun aliaj tonoj el la minora kvintona gamo: C Eb F F# G Bb C.

550ra|La plej ofta "blusa gamo"

## Tritona gamo 
La tritona gamo, C Db E Gb G Bb C, estas enharmona ekvivalento de la Petruŝka akordo, C C# E F# G A#.

550ra|Tritona gamo en C

## Aliaj sestonaj gamoj 
La *du-duontona tritona gamo*, C Db D F# G Ab C, estas simetria gamo konsistanta en ripeta ŝablono el du duontonoj sekvataj de maĵora trito. La gamo fontas el la libro *Thesaurus of Scales and Melodic Patterns*, de Nicholas Slonimsky. Tie oni klarigas, ke ĝi konstruiĝas per la "egala divido de okto en du partoj", tiel kreante tritonon, kaj la "interplektado de du notoj", tiel aldonante du sinsekvajn duontonojn post la antaŭe kreitaj notoj.

550ra|Du-duontona tritona gamo en C

## Fontoj 
Ĉi tiu teksto estas traduko kaj adapto de la samtema artikolo el la angla vikipedio. Kontrolu tiun artikolon por serĉi fontojn.

Kategorio:Gamoj
Piliny

**Piliny** estas malgranda vilaĝo en Hungario, en regiono **Norda Hungario**, en departemento Nógrád, en subregiono de Szécsény.

## Bazaj informoj 
* Areo: 16&nbsp;km²
* Koordinatoj: 
* Loĝantaro: 600
* Poŝtkodo: 3134
* Telefonprefikso: 32

## Situo 
Piliny situas sur deklivoj, laŭ traira flankovojo, ĉefvojo Balassagyarmat-Salgótarján preteriras. Szécsény troviĝas 10, Salgótarján 24, Bátonyterenye kaj Balassagyarmat po 28, Budapeŝto 108 km.

## Historio 
La loko estis loĝata jam dum la kuprepoko kaj bronzepoko. La unua mencio devenis pri la vilaĝo el 1319. Post la mezepoko la vilaĝo apartenis al la Osmana Imperio sed ne senhomiĝis. Vilaĝservoj estas infanĝardeno, lernejo, poŝto.

## Vidindaĵoj 
* romkatolika preĝejo omaĝe al Ĉiuj Sanktuloj de 1745, en 1912 trakonstruiĝis
* vinkeloj 

## Famuloj 
En Piliny mortis arkeologo Jenő Nyáry.

Kategorio:Vilaĝoj de Hungario
Domo de kulturo de urbo Ostrava

dekstra|eta|250px|Domo de kulturo de urbo Ostrava
dekstra|eta|250px|Statuoj apud la Domo
**Domo de kulturo de urbo Ostrava** (ĉeĥe ) apartenas al la plej grandaj kulturaj ekipaĵoj en Ostrava, en kiu krom aliaj trovis sian daŭran sidejon Filharmonio de Janáček Ostrava, havas ĉi tie sidejon kinejo *Art*, en teatra ĉambrego regule gastumas antaŭaj teatraj ensembloj el la tuta Ĉeĥio. Troviĝas ĉi tie ankaŭ la plej granda koncerta ĉambrego en Ostrava, tial en Domo de kulturo de urbo Ostrava jam kelke da dekoj da jaroj okazas ĉefa parto de programo Internacia muzika festivalo Majo de Janáček kaj Internacia konkurso de grandaj blovinstrumentaj orkestroj. Oni ĉi tie prezentigas abonendajn koncertojn de Filharmonio de Janáček, sed ankaŭ prezentiĝojn de multaj gastigantaj muzikaj interpretoj, koncertojn de popularaj muzikaj grupoj, programojn por infanoj. Oni aranĝas ĉi tie komunajn agadojn, balojn kaj amuzagadojn, fakajn sciencistajn konferencojn kaj renkontiĝojn, klerigajn kursojn kaj ekspoziciojn.

La konstruaĵo estas konstruita en novklasikisma stilo sen ornamaj dekoraĵoj de fasado, kiu estis konstruita inter la jaroj 1956-1961. La frunton kun ŝtuparejo kaj altaj pilastroj ornamas ses alegoriaj statuoj - *Muziko*, *Skulptarto*, *Sporto*, *Laboro kun infanoj*, *Plibonigemo* kaj *Kemio*. En la Domo troviĝas komuna ĉambrego por 1200 personoj. Konsisto estas teatra ĉambrego por 600 personoj kaj kino por 400 personoj. En la tempo de sia estiĝo tio estis la plej granda kulturdomo en Ĉeĥoslovakio. Proksime de la konstruaĵo troviĝas bronza statuaro "Juneco" kaj "Knabina sekreto".

## Eksteraj ligiloj 
* Oficialaj ttt-paĝoj
* Virtualaj ekskursoj tra la Domo 

Kategorio:Konstruaĵoj en Ostrava
Kategorio:Kulturo en Ostrava
Kategorio:Moravia Ostrava
Kategorio:Kulturaj memorindaĵoj en distrikto Ostrava-urbo
Sóshartyán

**Sóshartyán** [ŝOŝhartjAn] estas malgranda vilaĝo en Hungario, en regiono **Norda Hungario**, en departemento Nógrád, en subregiono de Salgótarján. Sós signifas: sala.

## Bazaj informoj 
* Areo: 12&nbsp;km²
* Koordinatoj: 
* Loĝantaro: 950
* Poŝtkodo: 3131
* Telefonprefikso: 32

## Situo 
Sóshartyán situas sur mildaj deklivoj, laŭ traira flankovojo kontaktiĝanta kun Kishartyán. Salgótarján troviĝas 12, Szécsény 15, Bátonyterenye 17, Pásztó 21 km-ojn.

## Historio 
Arkeologoj trovis tie tombojn de hungaroj el la 10-a jarcento. La unua mencio devenis pri la vilaĝo el 1332. En 1706 Francisko Rákóczi la 2-a tie aranĝis revuon de nobeloj. En 1710 konatiĝis puto "sala" havanta precipe jodon. Nun tiu akvo estas boteligita. Vilaĝservoj estas infanĝardeno, kuracejo, poŝto.

## Vidindaĵo 
* romkatolika novgotika preĝejo omaĝe al Koro de Jesuo de 1906

Kategorio:Vilaĝoj de Hungario
Sámsonháza

**Sámsonháza** [ŝAmŝonhAza], slovake **Šamšon** estas malgranda vilaĝo en Hungario, en regiono Norda Hungario, en departemento Nógrád, en Distrikto Salgótarján.
300ra|eta|Sámsonháza
300ra|eta|Fortikaĵo de Sámsonháza

## Bazaj informoj 
* Areo: 13&nbsp;km²
* Koordinatoj: 
* Loĝantaro: 270
* Poŝtkodo: 3074
* Telefonprefikso: 32

## Situo 
Sámsonháza situas en valo de rojo, laŭ traira flankovojo. Pásztó kaj Bátonyterenye troviĝas po 10, Salgótarján 17, Szécsény 22, Parád 29&nbsp;km-ojn.

## Historio 
La unua mencio devenis pri la vilaĝo el 1401, pri la fortikaĵo nomata "Fehérkő" el 1409. En la 17-a jarcento la vilaĝo senhomiĝis, kiun slovakoj refondis post 2 jarcentoj. En 1808 kaj en 1828 incendioj okazis. Vilaĝservoj estas infanĝardeno, kulturdomo, biblioteko, migra poŝto.

## Vidindaĵoj 
* luterana preĝejo de 1870
* ruino de la fortikaĵo

## Famuloj 
En Sámsonháza naskiĝis:
* slovaka-hungara pastro Lajos Haan
* operkantisto Júlia Kukely.

Kategorio:Vilaĝoj de Hungario
Ĉeĥa domo (Ostrava)

eta|250ra|Ĉeĥa domo
**Ĉeĥa domo** en ostrava urboparto Vítkovice estas memorigaĵe ŝirmata novrenesanca konstruaĵo servanta kiel sidejo de lokaj sokolanoj.

## Historio 
Fine de la 19-a jarcento Vítkovice estis la plej multe germanigita municipo en norda moravio. Ĉeĥaj patriotoj tial venis kun ideo de la fondo de centro de la subteno de la ĉeĥa societa vivo, kulturo, klerigado kaj sporto. Ili fondis do *Kooperativon de Ĉeĥa domo* kaj komencis la konstruadon. Sed la devenaj planoj montriĝis pli ol grandiozaj kaj tiel minacis, ke tuj post finkonstruo en la jaro 1899 la ŝuldigita konstruaĵo devos esti vendita. Ke tiel ne okazis, por tio apartenas dankoj parte al membroj de la kooperativo, kiuj aktive serĉis financajn rimedojn, parte al loĝantoj de Moravia Ostrava, kiuj sendis al vítkovicanoj profitojn de kelkaj teatraj prezentoj.

La objekto de domo estas unuetaĝa frunta konstruaĵo paralela kun la hodiaŭa strato *Výstavní*. En teretaĝo troviĝis restoracio, hotelaj servoj kaj komuna ĉambro destinita por kunsidoj de la asociiĝoj. Parto de la spaca ĉambrego, kiu apartenis al la plej reprezentigaj ĉambroj en la tuta Moravio, estis ankaŭ scenejo destinita por volontula teatro.

En la konstruaĵo havis sidejon tuj kelke da societoj. Kiel la unua (ekde la jaro 1899) tio estis klubo de biciklistoj. En la sama jaro ĉi tie okazis prezentiĝo de sokolanoj. Tre aktivaj estis volontuloj el teatra societo Tyl - ilian unuan prezentiĝon partoprenis tiom da spektantoj, ke triono el ili devis rigardi la spektaklon starantaj. Inter honoraj membroj de la societo apartenis ekz. Alois Jirásek, Jaroslav Kvapil aŭ Svatopluk Machar. Krom societoj ĉi tie havis ŝtormajn kunsidojn politikaj partioj. Estas ankaŭ menciinde, ke en Ĉeĥa domo troviĝis kiel unu el la unuaj la plej granda biblioteko kun legejo en Ostrava-regiono kun la plej riĉa fonduso de la ĉeĥa literaturo.

## Nuntempo 
En la jaro 1991 akiris la konstruaĵon en proprumadon *Gimnastika unueco Sokol Vítkovice*. Tiu por rimedoj de Ĉeĥa komunumo sokola, Magistrato de urbo ostrava, ostravaj memorigzorgantoj kaj Oficejo de urba parto Vítkovice faris rekonstruon de la konstruaĵo. Estis riparita tegmento kaj la internojn. La beleco de Ĉeĥa domo poste devus ankoraŭ pli elstariĝi post finigo de ampleksa rekonstruo de strato *Výstavní*.

## Ligiloj 
### Literaturo 
* NAVRÁTIL, Boleslav. Ĉeĥa domo en Vítkovice havos ĉijare 110 jarojn. *Moravskoslezský deník*, 11-a de julio 2009, p. 21. ISSN 1213-5577

### Eksteraj ligiloj 
* Ĉeĥa domo 

Kategorio:Vítkovice
Kategorio:Domoj en Ostrava
Kategorio:Kulturaj memorindaĵoj en distrikto Ostrava-urbo
Kategorio:Restoracioj kaj kafejoj en Ostrava
Preĝejo de Vizito de Maria (Ostrava)

**Preĝejo de Vizito de Maria** troviĝas en ostrava loka parto Zábřeh. Tio estas unu el la plej malnovaj preĝejoj en Ostrava. Konstruita ĝi estis en la jaroj 1806-1811 per kosto de loka religia fonduso. Ties antaŭulo estis ligna preĝejeto de sankta Marko el la jaro 1560, kiu estis en la jaro 1672 nove dediĉita al Vizito de Sankta Maria. En la nuntempa preĝejo troviĝas gotika sonorilo el interŝanĝo de la 13-a kaj la 14-a jarcentoj, kiu estas verŝajne la plej malnova sur Moravio.

## Fontoj 
* JUŘICA, Martin. Ostravské svatostánky. Ostrava : Repronis, 2006. ISBN 80-7329-116-9. p.&nbsp;9.

Vizito
Vizito
Ostrava
Kategorio:Zábřeh (Ostrava)
Balailo

eta|Tradiciaj balailoj

**Balailo** estas mastrumaĵa ilo, uzata por balai internajn ĉambrojn kaj eksterajn teritoriojn disde etaj rubaĵoj, defalitaj arbofolioj, polvo ktp.

Por fari balailon oni povas uzi tiel naturajn, kiel sintezitajn materialojn.

Balailo estas faske kunligitaj longaj (ordinare 20–50&nbsp;cm) maldikaj branĉoj de arbo, tigoj (vergoj) de arbusto, herba vegetaĵo aŭ sintezitaj malmolaj elastaj fibroj. Balailo povas havi longan aŭ mallongan tenilon.

Kroma uzo de balailo en antropologia kaj tradicia kredaro estas kiel flugveturilo de sorĉistinoj, kaj tiele aperas en multaj rakontoj, anekdotoj kaj bildstrioj.

## Vidu ankaŭ 
* Hejma ilaro
* Ŝvabrilo
* Rulbalailo

Kategorio:Purigiloj
Pola domo (Ostrava)

eta|dekstra|250px|Pola domo en Ostrava
dekstra|eta|250px|Pola domo en Ostrava
**Pola domo** estas hotelo, restoracia ekipaĵo, sed ankaŭ centrejo de multnombraj kulturaj kaj komunaj eventoj. La konstruaĵo apartenas hodiaŭ al la plej admirataj konstruaĵoj de malfrua historiismo en Ostrava, eĉ kiam laŭtempa presaro markis ĝin kiel "polan secesion". La Polan domon konstruis por si en la jaro 1900 ostrava pola minoritato kiel sidejon de klerigaj kaj sociaj institutoj.

## Historio 
Moravia Ostrava fine de la 19-a jarcento fariĝis industria centro de la aŭstria-hungara monarkio, kiu interesis pri la evoluo de la urbo. Estis venantaj ĉi tien multaj homoj pro laboro. Estis venantaj ĉi tien ankaŭ poloj, kiuj venis en Moravian Ostravan precipe el Galicio.

Fortiĝis voĉoj de la polaj almigrintoj pri pli bona validiĝo en urba aŭtonomio kaj ebleco kleriĝi en la naskolingvo. En Moravia Ostrava estiĝis filio de  en Krakovo. Iniciaton al la konstruado de la kleriga centro donis el vicoj de la pola inteligentularo kaj vivtenistaro, el kiuj plej multe eminentiĝis d-ro Waclaw Seidl. En la jaro 1899 estiĝis Kompanio por konstruado de Pola domo en Moravia Ostrava. Ankoraŭ la saman jaron estis akirita konstrupermesilo kaj elektita prezidantaro. La unua financa helpo venis el Krakovo, en kiu partoprenis precipe grafo Zamojski kaj grafo Tarnowski, parto de kontribuoj estis el kolektoj de krakova loĝantaro. La konstruado estis komisiita en la manojn de arkitekto Stanislaw Bandrowski, agadanta tiutempe en Ostrava-regiono. Kuniĝo kun Pollando havis sian simbolikon - ĝis Moravia Ostrava estis alveturigitaj du vagonoj el detruitaj urbaj remparoj en Krakovo (ili estas ĝis hodiaŭ videblaj en ekstera ornamaĵo).

La 31-an de aŭgusto 1900 loka polica komisarejo estis petita pri permeso malfermi la Polan domon. Solena agado okazis en preĝejo de sankta Venceslao kaj solena marŝantaro trairis silente kaj sen muziko al la novkonstruaĵo. La malfermon de la Pola domo partoprenis ankaŭ urbestro de Moravia Ostrava d-ro Vojtěch Johanny.

Arkitekturo de la domo estas frue secesia, ĝis preskaŭ historiiganta al bizara naturalismo, simbolismo kaj dekoraciismo.

Mallongtempe post la finiĝo de la konstruado la Pola domo venis en gravajn financajn problemojn kaj minacis, ke ĝi estos fermita. Pro merito de multaj prunteprenoj kaj kolektoj tiel ne okazis.

La Pola domo fariĝis centrejo de kulturo kaj klerigado. Estis ĉi tie lokigita pola municipa, pli poste ankaŭ urba lernejo, okazis kursoj por analfabetaj almigrintoj el Galicio. Teatrajn prezentojn ĉi tie prezentis migranta kompanio de L. Czytogórski, prezentiĝis ĉi tie ankaŭ itala kantisto Luigi Cavanna. Estis ĉi tie lokigita biblioteko, legejo, pola ŝparejo, asociiĝo Forto kaj aliaj organizoj.

En duono de la 60-aj jaroj de la 20-a jarcento la Pola domo estis rekonstruita kaj ŝanĝita en hotelon, kiu ĝi estas ĝis hodiaŭ.

Kategorio:Moravia Ostrava
Kategorio:Domoj en Ostrava
Kategorio:Hoteloj en Ostrava
Kategorio:Kulturo en Ostrava
Kategorio:Konstruaĵoj finitaj en 1900
Kantono Osceola (Iovao)

La **kantono Osceola** () estas unu el la 99 kantonoj de Usono en la subŝtato Iovao. Laŭ la stato de la jaro  en la kantono vivis  sur areo de  kvadrataj kilometroj, kio rezultigas loĝdenson de  loĝantoj/km². La kantona ĉefurbo estas ''*. La kantono estis fondita la .

La teritorio situas tute norde en la subŝtato kaj norde havas limon al la najbara subŝtato Minesoto.

## Municipoj kaj komunumoj
Jenaj urbaj municipoj (*cities'') situas en la kantono:

* Ashton
* Harris
* Melvin
* Ocheyedan
* Sibley

## Vidu ankaŭ 
* listo de kantonoj de Iovao

## Eksteraj ligiloj 
*  ()

Kategorio:Kantonoj de Iovao
Dzidzantún

**Dzidzantún** estas unu el la 106 komunumoj de la meksika subŝtato Yucatán, kiu estas unu el la tri meksikaj subŝtatoj sur la duoninsulo Jukatano. La ĉefurbo de la komunumo estas la samnoma Dzidzantún. La komunumo situas en la norda, centra parto de Yucatán en la regiono 3 "Litoral Centro". La regiono "Litoral Centro" limas norde al la Meksika Golfo. Sude estas la regiono 4 "Centro". Oriente troviĝas la regiono 1 "Litoral Oriente" kaj okcidente situas la regiono 6 "Influencia Metropolitana". La kodnumero de la komunumo laŭ la INEGI, do laŭ la nacia geografia instituto estas 31027.
maldekstra|eta|300px|La situo de la regiono 3 en Yucatán

## Geografio 
La komunumo havis en 2005 (lasta popolnombrado de la INEGI) 8165 loĝantojn. El tiuj estis 4157 viroj kaj 4008 virinoj. La komunumo havas surfacon de 198&nbsp;km². La meza alteco (de la ĉefurbo) estas 4 metroj super la marnivelo.

## Klimato 
En la komunumo jare falas averaĝe 36,8&nbsp;mm/m2 de precipitaĵo. La averaĝa jara temperaturo estas . Ĝenerale la klimato estas varma kaj duonhumeda. La pluva sezono ĝenerale komencas fine de majo kaj ĝi daŭras ĝis oktobro. Plej malvarmaj monatoj estas januaro kaj decembro kaj plej varmaj monatoj estas julio kaj aŭgusto.

## Sociogeografio 
En la jaro 2000 (laŭ INEGI) en la komunumo vivis 5511 personoj pli aĝaj ol 15 jaroj. El tiuj 4971 scipovis legi kaj skribi kaj 535 personoj estis analfabetoj. Do 9,71% de la personoj pli aĝaj ol 15 en la komunumo estis analfabetoj.

En la jaro 2000 en la komunumo vivis 7877 personoj, pli aĝaj ol 5 jaroj. El tiuj 1064 personoj sciis paroli indiĝenan lingvon. Tio signifas ke 13,5% de la loĝantaro en la koncerna jaro sciis paroli indiĝenan lingvon. La ĉefa indiĝena lingvo en Yucatán estas la jukatana majaa lingvo, ankaŭ nomita Majatano.

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
* Dzidzantún  en *Enciclopedia de los Municipios de México* ()
* Dzidzantún  en ''Nuestros municipios” (niaj komunumoj; retejo de la registaro de Yucatán) ()

Kategorio:Komunumoj de Yucatán
United Buddy Bears

eta|150ra|Buddy Bear ĉe strato en Berlino
eta|220ra|United Buddy Bears en Parizo 2012
eta|220ra|Rio-de-Ĵanejro Copacabana 2014
**United Buddy Bears** estas internacia arto-projekto.

Sub la devizo «Ni devas interkonatiĝi pli bone, por ke ni povas interkompreniĝi pli bone, fidi pli unu la alian kaj kunvivi pli bone», la urso-figuroj *United Buddy Bears* faras mondan turneon por varbi pri paca kunvivado. La ĉirkaŭ 140 Buddy-ursoj (el kiuj ĉiu estas 2 metrojn granda) reprezentas la saman nombron de landoj agnoskitaj de la Unuiĝintaj Nacioj. Pli ol 30 milionoj da homoj vizitis la ekspozicioj ĝis nun.

## Ĝisnunaj stacioj de la monda turneo estis 
2002/2003: Berlino
2004: Kitzbühel, Honkongo, Istanbulo
2005: Tokio, Seulo
2006: Sidnejo, Berlino, Vieno
2007: Kairo, Jerusalemo
2008: Varsovio, Stutgarto, Pjongjango
2009: Bonaero, Montevideo
2010: Berlino, Astano, Helsinko
2011: Sofio, Berlino, Kuala-Lumpuro
2012: Nov-Delhio, Sankt-Peterburgo, Parizo
2014: Rio-de-Ĵanejro 
2015: Havano, Santiago de Ĉilio
2016: Ĝorĝtaŭno (Penango)
2017/2018: Berlino
2018: Rigo
2019: Gvatemalurbo

kaj multaj pli.

## La mesaĝo de la United Buddy Bears 
La *United Buddy Bears* staras kune "*mano en mano*", varbante pri toleremo kaj interkompreniĝo inter popoloj, kulturoj kaj religioj.

## Arto kaj kulturo 
Ĉiu Buddy-urso estis kreita individue de artisto por ties hejmlando. La gaja kunestado de la urso do estigis grandan artaĵon, kiu esprimas vivĝojon. Danke al la diversaj formoj de la ursoj, tipaj de la diversaj landoj, la ekspozici-vizitantoj spertas vojaĝon tra la terglobo.

Helpo por infanoj: Per donacoj kaj la aŭkciado de Buddy-ursoj, ĝis nun kuniĝis pli ol 2,2 milionoj da eŭroj favore al UNICEF kaj lokaj infanhelpaj organizaĵoj.

## Subteno 
La ekspozicioj estas, kaj estis, subtenataj de UNICEF-ambasadoroj (Peter Ustinov, Jackie Chan, Mia Farrow, Ken Done), politikistoj (ja japana ĉefministro Koizumi Jun'ichiro, la germana prezidento Horst Köhler, la urugvaja prezidento Tabaré Vázquez) kaj internaciaj entreprenoj (la ŝipveturiga entrepreno "Reederei Hamburg Süd", la loĝistika entrepreno Schenker).
## Galerio 

Dosiero:Buddy Bear Bebelplatz.jpg|United Buddy Bears en Berlino 2006
Dosiero:The Golden Buddy Bears in Vienna.jpg|United Buddy Bears en Vieno 2006

Dosiero:United Buddy Bear in Buenos.jpg|United Buddy Bears en Bonaero 2009

Dosiero:Kuala-Lumpur 2012.jpg|United Buddy Bears en Kuala-Lumpuro 2011/12
Dosiero:Havanna03 (2).jpg|United Buddy Bears en Havano 2015
Dosiero:United Bears in Guatemala City 2019.jpeg|United Buddy Bears en Gvatemalurbo 2019

## Notoj 
## Eksteraj ligiloj 
* Oficiala retejo
* Jackie Chan kaj la United Buddy Bears
* La Golden Buddy Bears 

Kategorio:Berlino
Kategorio:Skulptaĵoj
Kategorio:Ursoj en populara kulturo
Anniviers

**Anniviers** estas nova svisa komunumo, kreita en 2006 en la Distrikto Sierre en Kantono Valezo. Ne estas tiunoma urbo, la komunumo prenis sian nomon el la valo de Anniviers kiu estas la akvokolekta areo de rivero Navizence, kun la Zinal-Glaĉero, la Moiry-Glaĉero kaj la baraĵa lago de Moiry.

## Geografio 
La komunumo situas proksimume 115 km (birdfluge) oriente de Ĝenevo kaj proksimume 84 km (birdfluge) sude de Berno.

Kun 243,15 km², Anniviers estas la tria plej vasta komunumo el Svislando post Bagnes kaj Davos (stato 2007).

Krom la integriĝintaj ekskomunumoj, la komunumo entenas la vilaĝetojn *Cuimey, Fang, Le Bouillet,La Comba, Les Pontis, Les Toueilles, Mayoux, Mottec, Mission, Niouc, Pinsec, Pralong, Soussillon* kaj * Zinal*, fama ski-stacio.

Ekzistas ankaŭ vilaĝo *Saint-Jean*, kiu estis parto de la malnova komunumo **Ayer**, do nekonfuzenda
kun la ĉefloko de la malnova komunumo **Saint-Jean**.

En la teritorio de la komunumo troviĝas la montoj Weisshorn (4505 m) kiu limas ĝin kun komunumo Randa; Dent Blanche (4357 m) kiu faras ĝian limon kun Evolène kaj Zermatt; Zinalrothorn (4221 m); Obergabelhorn (4063 m), limo kun Zermatt; Grand Cornier (3 962 m); Wellenkuppe (3903 m); Besso (3667 m) kaj les Diablons (3 609 m).

## Najbaraj komunumoj 
Anniviers limas al la sekvantaj komunumoj:
:Okcidente: Evolène , Saint-Martin, Nax VS (kiu de 2011 estas parto de nova komunumo Mont-Noble, Grône;
:Norde: Chalais, Chippis, Sierre, Salquenen (germane Salgesch);
:Oriente: Salquenen, Leuk, Agarn, Oberems, Randa, Täsch;
:Sude: Zermatt.

## Trafiko 
Por iri al Annivier, uzu la svisan aŭtovojon A9, eliru en Sierre-oriento kaj sekvu tre pitoreskan montan ŝoseon.

## Historio 
La 26-an de novembro 2006, la civitanoj de la komunumoj **Ayer**, **Chandolin**, **Grimentz**, **Saint-Jean**, **Saint-Luc** kaj **Vissoie** konsentis pri la kunfandiĝo, kiu efektiviĝis de la 1-an de januaro 2009.

## Eksteraj ligiloj 
*  Oficia retejo de Anniviers 
*  La kunfandiĝo de komunumoj
* Valo de Anniviers en la Historia Leksikono de Svislando

## Bildoj el komunumoj, kiuj kunfandiĝis al Anniviers 

Dosiero:Ayer AW Wiki Web 4948.jpg|Ayer
Dosiero:Chandolin.jpg|Chandolin
Dosiero:Grimentz.jpg|Grimentz
Dosiero:Stluc-village.JPG|Saint-Luc
Razkapulo

**Razkapuloj** aŭ **haŭtkapuloj** (angle ***skinheads***, prononco [skinHED], el la du vortoj -*skin* (haŭto)- kaj -*head* (kapo)-) estas membroj de subkulturo, kiu estas karakterizata per ĝishaŭte razita kapo kaj praktikas specifan vivstilon. Kutime temas pri junaj homoj.

Ili inklinas al perforto, rasismo kaj faŝismo, portas ledjakon, altajn botojn, ofte estas armitaj per ponardoj. Iliaj muzikbandoj kantas rasismajn kantojn, pro kio ili ofte konfliktas kun polico. Kiel siajn malamikojn ili konsideras enmigrintojn, hipiojn, punkulojn kaj anarkiistojn.

Surloke ili povas iĝi grava problemo kontraŭ socia paco ĉefe en kelkaj orienteŭropaj landoj inklude la ŝtatojn de Germanio kiuj formis parton de la GDR. Tamen ilia deveno estas en Britio (kion pruvas la plej disvastigata anglalingva nomigo) kie ili havis praulajn formojn en aliaj junaj vivstiloj.

Estas diversaj branĉoj de tiu movado kiuj tute male al la ĝenerala dekstrula trunko sentas sin membroj de maldekstrularo kiaj estas ekzemple *SHARP* (angle: *Skinheads Against Racial Prejudice*, esperante: Skinheadaro kontraŭ raciaj antaŭjuĝoj).

## Vidu ankaŭ 
* Mod-movado

Kategorio:Hararanĝoj
Kategorio:Subkulturoj
Kategorio:Sociologio
Sheryfa Luna

**Sheryfa LUNA**, realnome **Cherifa Babouche** (arabe: شريفه بابٌش) (naskiĝis  en Évreux, Normandio, Francio) de kabila patro kaj franca patrino, estas kantistino. Ŝi partoprenis kaj gajnis la kvaran sezonon de elsendo "Popstars". Rezulte de ŝia venko, al ŝi estis proponite registri albumon.

## Biografio 
**Sheryfa** kreskis en kvartalo de Nétreville en Évreux. Ŝi havas ok gefratojn.

La , ŝi venkis en la kvara sezono de elsendo de Tele-realeco "Popstars", kaj tiel gajnis registro-kontrakton.

En 2008, ŝi ekloĝis en Parizo kun sia kunulo Vénus, sporta konsultanto.

La  ŝi naskis filon nomitan Vénus Junior.

## Muzika kariero 
Ŝia unua unuopaĵo titolita *Quelque part* (Ie) aperis en novembro 2007, tuj post la elsendo de la lasta epizodo de "Popstars".

Sinsekvis apero de unua samnoma albumo kaj dua unuopaĵo *Il avait les mots* (Li havis la vortojn) eltirita el la albumo. La koresponda muzikvideo estis filmita en Montrealo, Kanado.

Aperis tria unuopaĵo ''D'ici et d'ailleurs* (De ĉi tie kaj aliloke), re-registrita en nova versio.

En marto 2008, Benjamin Chulvanij anoncis la aperon de ekskluziva unuopaĵo, kies titolo ne troviĝas en la albumo. Temas pri duopo kun finalisto Mathieu Edward de la sepa eldono de "Star Academy", titolita *Comme avant* (Kiel antaŭe). Tiu unuopaĵo estas ankaŭ la unua eltiraĵo el la albumo de Mathieu Edward.

Ŝia nova albumo *Vénus* (Venuso) aperis la  kaj la unua unuopaĵo estas *Si tu n'étais plus là* (Se vi ne plu estus tie). La dua unuopaĵo estas *Ce qu'ils aiment* (Tio kion ili amas).

## Diskaro 
### Albumoj 
* 2007: *Sheryfa Luna*
* 2008: *Vénus*

### Unuopaĵoj 
* 2007: *Quelque part*
* 2008: *Il avait les mots*
* 2008: *D'ici et d'ailleurs*
* 2008: *Comme avant* duopo kun Mathieu Edward
* 2008: *Si tu n'étais plus là*
* 2009: *Ce qu'ils aiment*
* 2009: *Say (À L'infini)* (OneRepublic featuring Sheryfa Luna)
* 2009: *Je Reviendrai''

## Vidu ankaŭ 
* Chimène Badi: partoprenantino al "Popstars" en 2002
* Jena Lee: parte verkis la unuan albumon de Sheryfa

## Eksteraj ligiloj 
* Oficiala retejo 
* Diskografio de Sheryfa Luna kun rangoj en francaj kaj alilandaj ĉartoj

Kategorio:Francaj kantistoj
Kategorio:Franclingvaj kantistoj
Kategorio:Alĝerianoj
Kategorio:Naskiĝintoj en Francio
Apaĉa Programaĵa Fondaĵo

**Apaĉa Programaĵa Fondaĵo** (angle: ***Apache Software Foundation***, mallongigite **ASF**), estas komunumo por evoluigi malfermitajn programojn. Ĝi estas organizita en la formo de usona fondaĵo, ne-profit-cela asocio.

Por siaj produktoj la fondaĵo kreis apartan licencon, la Apaĉan Licencon. Nun oni aplikas ĝian version 2.0.

La unua produkto de la fondaĵo estis la retservilo Apache, kies evoluigo komenciĝis en 1994, mallonge post la ekesto de TTT. Ĝia unua eldonita versio eliris en aprilo 1995. Pro ĝia sukceso tiu "Grupo Apache" aliĝis interesuloj pri aliaj produktoj, kiuj nun same aperas sub la nomo kaj la licenco *Apache*. En 1999 la grupo fondis la fondaĵon en la usona subŝtato Delavaro. La fondaĵo interalie ankaŭ evoluigas la liberan programon Apache Continuum.

La laboron de la fondaĵo subtenas mecenatoj. Kiu regule donacas almenaŭ 5.000 usonajn dolarojn jare, eniras en specialan mecenatan kategorion laŭ jena tabelo:

## Vidu ankaŭ 
* Retservilo Apache
* Apache OpenOffice
* Apache Tomcat
Tanzanito

eta|250ra|Kruda tanzanito
eta|250ra|Prilaborita tanzanito
**Tanzanito** estas variaĵo de zoisito nomata laŭ Tanzanio.
Laŭ la Mohs-skalo pri dureco, ĝi estas relative malmola gemo, kies valoro estas 6,5 ĝis 7.

## Origino 
Kvankam la loĝantoj de Tanzanio jam delonge konis la juvelŝtonon, ĝi nur oficiale malkovriĝis en 1967 fare de la gemologo Manuel de Souza el Goao. Tiu tamen unue pensis, ke li trovis demetaĵon de safiro. Poste la germana geologia asocio priskribis tanzaniton kiel variaĵo de zoisito. La gemo antaŭ ĉio famiĝis kiel ornamaĵo de la filmstelulino Elizabeth Taylor. Hodiaŭ tanzanito apartenas al la plej amataj gemoj.

## Kompareblaj mineraloj 
safiro, spinelo, kordierito, dumortierito.

Kategorio:Gemoj
Kategorio:Mineraloj
Bermeĥo

eta|dekstra|365 px|Mapo de 1846 kun *I. Bermeja* en la nord-okcidento
eta|dekstra|365 px|En mapo de 1818–1820 Bermeĥo skribitas *Vermeja*. Nordoriente al ĝi videblas rifaro *Negrillios*, alimape *Negrillos*, same ne trovebla.

**Bermeĥo** (hispane: *Bermeja*) estus meksikia fantoma insulo situanta nord-okcidente de la duoninsulo Jukatano en la Meksikia Golfo. Kvankam ĝi registritas en multaj mapoj de la jaroj 1539 ĝis 1946 (ankaŭ oficialaj meksikiaj), nek esplorŝipo nek satelito trovis insulon en ĝia laŭfonta pozicio: 22° 33′ norde / 91° 22′ okcidente. Ĝia onidira areo estus 80 km².

## Historio 
Bermeĥon unue menciis Alonso de Santa Cruz en 1539, en listo de la insuloj de la regiono aperinta en Madrido: *"El Yucatán e Islas Adyacentes"*. Alonso de Chaves en la libro *"Espejo de Navegantes"* en Sevilo ĉirkaŭ la jaro 1540 sciigis ĝian precizan pozicion kaj skribis ke en la distanco la insulo aspektas "ruĝega", hispane *"bermeja".* En 1820 la geografia verkaĵo *"Derrotero de las Islas Antillas"* (Madrido) dubis la ekziston de Bermeĥo, interalie ĉar en 1804 ĝi ne troveblis en la donita pozicio. En 1997 ŝipo speciale sendita de la meksikia ŝiparministerio tie mezuris 40 metrojn da akvoprofundo, nek ĉirkaŭe trovis indikon pri estanta aŭ estinta insulo. La ignorado de Bermeĥo en kontrakto de la jaro 2000 pri la marlimo inter Meksiko kaj Usono pligrandigas la usonan porcion de antaŭe trovita submara naftejo.

## Teorioj 
Jen kelkaj dubindaj klarigoj pri la sorto de Bermeĥo - la du lastaj uzitaj de certaj meksikiaj politikistoj:

* Ĝi sinkis respektive detruiĝis pro tertremoj, tektonikaj movadoj, aŭ erozio.
* Altiĝanta marnivelo, eble kaŭze de klimata varmiĝo, ĝin inundis.
* Okazis kombino inter ĉi-supraj faktoroj.
* Koruptaj meksikaj oficistoj neas ĝian kvankaman ekziston por favori usonajn interesojn.
* Por plivastigi la usonan marteritorion la CIA ĝin eksplodigis.

Plej verŝajnas hodiaŭ, ke Bermeĥo neniam ekzistis, sed nur estis kartografia eraro kopiita dum jarcentoj.

## Vidu ankaŭ 
* fantomaj insuloj

Kategorio:Insuloj en Karibio
Kategorio:Insuloj en Meksiko
Kategorio:Fantomaj insuloj
Vulkaninsulo

[eta|Alta insulo: Monuriki, Mamanuka Insularo ([Fiĝioj)]]
**Vulkaninsulo** aŭ **alta insulo** estas, en geologio (kaj kelkfoje en arkeologio), insulo de vulkana origino. La termino estas uzata por distingi tiajn insulojn de malaltaj insuloj, kies origino estas kaŭzita de sedimentado aŭ tektona levigado de koralrifoj.

Tiu diferenco estas sufiĉe grava, ĉar ekzistas certaj "altaj insuloj" kiuj leviĝas apenaŭ super la marnivelo, ofte klasifikitaj kiel rokinsuletoj, dum iuj "malaltaj insuloj", kiel ekzemple Makateo (Franca Polinezio), Nauro, Niuo, Henderson Insulo (Pitkarna Insularo) kaj Banabo (Kiribato) estas tektonaj levigitaj koralinsuloj kiuj leviĝas dekojn da metroj super la marnivelo.

La du tipoj de insuloj ofte apudas unu la alian, precipe inter la insuloj de la Suda Pacifiko, kie troviĝas malaltaj insuloj sur la koralrifoj kiuj ĉirkaŭas plejparton de la altaj insuloj.

Ekzistas tria, tre malofta, tipo de oceanaj insuloj, nome la granitaj insuloj. Oni nur renkontas ilin en parto de la Sejŝeloj. La sud-aŭstralia Insulo Granita estas proksima al tiu kontinento kaj ne estas *oceana* insulo.

## Vidu ankaŭ 
* Bioko
* Komoroj
* Samoa Insularo
* Granit-sejŝelaj tropikaj humidaj arbaroj
* Vanatinajo
* Blanka Insulo
Tektono

En geologio, **tektono** estas natura procezo, kiu regas la strukturon, kvalitojn, kaj evoluon de la Terkrusto. La tuto de tektonoj nomiĝas **tektonismo**; la studfako de geologio pri tektonoj nomiĝas **tektoniko**.

## Klasifiko 
### Etenda tektono 
**Etenda tektono** estas procezo, kiu plilongigas kaj maldikigas la terkruston. Tia tektono okazas, ekzemple, ĉe la disfendo de kontinenta plato.

Fault-Horst-Graben.svg | Tipaj faŭltoj kaŭzitaj de etenda tektono
Continental-continental constructive plate boundary.svg | Disfendo de kontinenta plato

### Maletenda tektono 
**Maletenda tektono** estas procezo, kiu mallongigas kaj dikigas la terkruston. Tia tektono okazas, ekzemple, kiam kontinentaj platoj kolizias.

Compressional decollement.svg | Tipaj faŭltoj kaŭzitaj de kontraha tektono
Continental-continental destructive plate boundary.svg | Maletenda tektono ĉe kolizio de du kontinentaj platoj

### Frapa-glita tektono 
**Frapa-glita tektono** estas procezo, kiu movas platojn paralele inter si, ne etendante nek maletendante. Tia tektono troviĝas laŭ oceanaj kaj kontinentaj transformaj faŭltoj.

Flowerstructure1.png | Florformaj strukturoj faritaj de frapa-glita tektono
Aerial-SanAndreas-CarrizoPlain.jpg | Faŭlto farita de frapa-glita tektono en Kalifornio, Usono

## Etimologio 
La vorto *tektono* devenas de la helena vorto  *téktōn* “ĉarpentisto, konstruisto”. La geologia senco devenas de la fakto, ke tektono “konstruas” la formon de la terkrusto.

## Referencoj
Kantono Dickinson (Iovao)

**Kantono Dickinson** (*Dickinson County*, ) estas unu el la 99 kantonoj de la usona subŝtato Iovao (*Iowa*). Laŭ la stato de la jaro  en la kantono vivis  sur areo de  kvadrataj kilometroj, kio rezultigas loĝdenson de  loĝantoj/km². La kantona ĉefurbo estas ''*. La kantono estis fondita la .

La teritorio situas tute norde en la subŝtato kaj norde havas limon al la najbara subŝtato Minesoto.

## Municipoj kaj komunumoj
Jenaj urbaj municipoj *(cities)* situas en la distrikto:

* Arnolds Park, Lake Park, Milford, Okoboji, Orleans, Spirit Lake, Superior, Terril, Wahpeton, West Okoboji.

La kantono dividiĝas en jenaj subdistriktaj unuoj *(townships)*:

* Center Grove, Diamond Lake, Excelsior, Lakeville, Lloyd, Milford, Okoboji, Richland, Silver Lake, Spirit Lake, Superior, Westport.

Jena neligita komunumo *(unincorporated community)'' situas en la kantono:

* Montgomery.

## Eksteraj ligiloj 
*  ()